|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | **Nacrt**  **PROGRAMA**  **korištenja sredstava od raspolaganja poljoprivrednim zemljištem u vlasništvu**  **Republike Hrvatske na području Grada Koprivnice za 2018. godinu** | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za financije, gospodarstvo i europske poslove | |
| Cilj i glavne teme savjetovanja | Poljoprivredno zemljište je prema odredbama članka 52. Ustava Republike Hrvatske ("Narodne novine" 56/90., 135/97., 8/98., 113/00., 124/00., 28/01., 41/01., 55/01., 76/10., 85/10. i 5/14.) dobro od interesa za Republiku Hrvatsku koje uživa osobitu zaštitu. Prema odredbama Zakona o poljoprivrednom zemljištu ("Narodne novine" broj 39/13., 48/15. i 20/18), poljoprivrednim zemljištem smatraju se poljoprivredne površine i to: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare kao i drugo zemljište koje se uz gospodarski opravdane troškove može privesti poljoprivrednoj proizvodnji.  Što se tiče oblika raspolaganja državnim poljoprivrednim zemljištem zakon definira sljedeće oblike: zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, davanje na korištenje izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti te su takvi definirani Programom raspolaganja poljoprivrednim zemljištem u vlasništvu Republike Hrvatske.  Zakon detaljno definira i namjenu korištenja ostvarenih prihoda temeljem raspolaganja državnim poljoprivrednim zemljištem tako članak 25. stavak 6. Zakona kaže da sredstva ostvarena od naknade za promjenu namjene pripadaju jedinici lokalne samouprave u iznosu od 30 % ukupno ostvarenih prihoda na to ime. Sukladno stavku 7. navedenog članka, sredstva ostvarena od naknade za promjenu namjene namijenjena su isključivo za okrupnjavanje, navodnjavanje, privođenje funkciji i povećanje vrijednosti poljoprivrednog zemljišta.  Članak 49. stavak 1. Zakona kaže da sredstva ostvarena od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom prihod su državnog proračuna u iznosu od 25% prihoda, jedinice regionalne (područne) samouprave u iznosu od 10% ostvarenih prihoda a jedinice lokalne samouprave u visini od 65% prihoda. Sredstva iz Stavka 1. članka 49. Zakona kaže da su sredstva prihodovana tim načinima raspolaganja koriste se isključivo za programe katastarsko – geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišno knjižnih stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom ovoga Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz programa ruralnog razvoja, a čija se izrada ne sufinancira kroz mjere potpore iz tog Programa i druge poticajne mjere za unaprjeđenje poljoprivrede i akvakulture.  Prema postojećem Prijedlogu programa raspolaganja poljoprivrednim zemljištem u vlasništvu Republike Hrvatske iznosi: 116,1888 ha. | |
| Mjesec stvaranja dokumenta | Lipanj 2018. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Programa objavljen je na internetskoj stranici Grada Koprivnice www.koprivnica.hr  Javno savjetovanje trajalo je 15 dana te je bilo otvoreno od 15.06. do 30.06. 2018. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Renata Štefec | Datum:  2.srpnja 2018. |